Baner y Comoros

bawd|Baner y Comoros yn chwifio tu allan i lysgenhadaeth y Comoros ym Mharis, Ffrainc.
Mabwysiadwyd baner genedlaethol Undeb y Comoros ym mis Ionawr 2002.Complete Flags of the World (Llundain, Dorling Kindersley, 2002), t. 108. Mae'r triongl isosgeles yn yr hoist yn wyrdd, lliw traddodiadol Islam, ac yn cynnwys cilgant Islamaiadd gwyn a phedair seren wen i gynrychioli pedair ynys yr ynysfor. Mae'r pedwar stribed yn cynrychioli'r bedair ynys, sef o'r brig i'r gwaelod: melyn am Nwali, gwyn am Mayotte, coch am Nzwami, a glas am y brif ynys Grande Comore.Znamierowski, Alfred. The World Encyclopedia of Flags (Llundain, Anness, 2010), t. 225. Er hyn, mae Mayotte yn diriogaeth Ffrengig de jure, ac mae Nwali a Nzwami yn diriogaethau ymreolaethol de facto.

2:3 neu 3:5 yw cymhareb y faner hon.

 Cyn-faneri 

Mabwysiadwyd baner i'r Comoros ym 1963 pan oedd yn diriogaeth Ffrengig. Roedd gan y faner hon faes gwyrdd gyda chilgant gwyn yn uwch yr hoist i gynrychioli Islam, a phedair seren wen yn lletraws o chwith gwaelod y faner i dde'r brig i gynrychioli pedair ynys yr ynysfor.

Pan enillodd y Comoros ei hannibyniaeth ar Ffrainc ym 1975, newidiwyd lliw'r maes yn goch i symboleiddio dyheadau sosialaidd y wladwriaeth newydd, gan adael stribed gwrydd ar waelod y faner. Cadwyd y bedair seren, er nad oedd Mayotte yn rhan o'r wlad annibynnol. Ym 1978 daeth yr holl faes yn wyrdd unwaith eto. Newidiwyd y faner gan Gyfansoddiad 1996 i gynnwys monogramau Allah yng nghornel dde'r brig a Muhammad yng nghornel chwith y gwaelod.

 Cyfeiriadau 

 Dolenni allanol 

  Les symboles de l'etat  (Llywodraeth y Comoros)
  Comoros (Flags of the World)

Comoros
Categori:Y Comoros